

Årsberetning for styreperioden 2004/2005

Styret

Styret ble konstituert 20.04.04 og har bestått av:

Karsten Korbøl (leder)


Mette Torp (kasserer)


Dag Axel Kristoffersen (skolekontakt)


Hans Henrik Bull


Marie Skoie

Bård Frydenlund
Styrets arbeid

HIFO-Østlandet har i denne perioden hatt følgende aktivitet: 

01.04.04: Årsmøte

Sted: Bogstad gård, Sørkedalen
Før møtet fikk vi en omvisning i hovedbygningen av Bård Frydenlund.
Oppmøtet på årsmøtet var meget godt (19). Under årsmøtet ble det servert suppe.

25.05.05 Lokalhistorisk ettermiddagstur i Østmarka

Turen og omvisningen ble ledet av professor Finn Erhard Johannessen. Den startet og sluttet ved Sandbakken og gikk gjennom forskjellige poster med historisk interesse. Turen varte et par timer, med en kort rast ved den gamle plassen Sør-Skytten ved Elvåga, en av perlene i Østmarka. 

I løpet av turen fikk vi høre om setre og husmannsplasser, sagbruksdrift og vinterveier for kjøring, forskjellige ting fra krigen, om drikkevann etc. Kort sagt mye om bruken av marka opp gjennom tidene særlig fra 1600-tallet og til i dag. Vi fikk dessuten innsyn i en rekke natursaker, som geografien, vassdragene, høydeforskjeller og litt om vegetasjonen i området.
Oppslutningen om vandringen var god, ca. 30.

14.08.04: Økonomisk støtte til halvdagskonferansen ”Ung og lovende”

Ragnhild Hutchinson, Anne Ida Røkeness og Ola Teige tok initiativet til halvdagskonferansen ”Ung og lovende” som tok for seg hvilke muligheter unge historikere har for å finne utkomme som historikere. HIFO-Østlandet bidrp økonomisk til konferansen Om lag 30 personer deltok.
09.11.04: Foredrag og konsert: En reise i mellomkrigstidens Tyskland gjennom musikk og bilder. "Nordmenns reiser i Tyskland i mellomkrigstiden. Fotografi som kildemateriale?"
Sted: Tøyen hovedgård

Konservator Tone Rasch ved Norsk Teknisk Museum tok oss med på en reise i mellomkrigstidens Tyskland gjennom en presentasjon av et unikt bildemateriale tatt av Norges ”første” pressefotograf Severin Worm-Petersen. 

Etter foredraget tok historiker Anne Louise Lien og Håvard Svensrud oss med på en musikalsk reise til mellomkrigstidens Tyskland gjennom Kurt Weills sanger.

Oppmøtet på arrangementet var meget godt, ca. 40-45, til tross for manglende mulighet for annonsering av arrangementet. 

For andre gang fikk vi bekreftet at kombinasjonen foredrag og konsert fungerer godt. Også for kommende periode vil denne arrangementsformen være verdt å videreføre. Med tanke på kommende arrangementer kan det være en god idé å avslutte med å servere et glass vin e.l. Dette kan trekke flere folk, samtidig som eventuelle diskusjonen kan fortsette.
05.01.04: Paneldebatt: Hva blir konsekvensene av nye læreplaner i historie?

Sted: Blindern

Foranledningen for debatten var at nytt forslag til læreplan i historie for grunnskolen nettopp var offentliggjort. Den nye læreplanen vil kunne føre til store endringer i skolehverdagen både for elever og lærere, og spørsmålene som var oppe til debatt var bl.a.: Hvilke følger ny læreplan for historiefaget? Vil fokus på grunnleggende ferdigheter innebære en styrking av faget? Hvordan defineres mål for fagkompetanse? I hvilken grad vil mindre detaljerte planer være en forbedring? Hva med overgangen fra videregående skole til høyere utdanning?

Jørgen Eliassen (Grefsen videregående skole) og professor Knut Kjeldstadli (Historisk Institutt, UiO) innledet til debatt og ordstyrer var Dag Axel Kristoffersen (HIFO-Østlandet). (Erik Lund (Høgskolen i Østfold) var invitert, men måtte dessverre melde forfall).
Oppmøtet på debatten var svært godt, ca 80. 

Det kan se ut til at HIFO-Østlandet er i ferd med å etablere en tradisjon med at vi arrangerer en debatt under Fagdidaktisk dag på Universitetet i Oslo.

Våren 2005

Aktiviteten våren 2005 har vært minimal. I første rekke har dette hatt sammenheng med at HIFO-Østlandets økonomi har vært særdeles dårlig. Uventede kostnader i forbindelse med foredrag og konsertarrangementet var årsaken til dette. 

Arbeidsplan for 2005/2006

· August 2005: debatt om lærebokas plass i historieundervisningen sett i lys av nye læreplaner
· September 2005: Vandring langs Akerselva

· Arbeide videre med opplegg for alumni-ordninger

· Videreutvikle nettsiden

· Høst 2005: Foredrag og konsert

· Januar 2005: Foredrag/debatt: Fagdidaktisk dag, UiO

Avtroppende styremedlemmer

Følgende styremedlemmer går av etter denne perioden: Hans Henrik Bull, Mette Torp, Bård Frydenlund og Dag Axel Kristoffersen. 

HIFO-Østlandet vil benytte anledningen til å takke de avtroppende styremedlemmene for det utmerkede arbeidet de har lagt ned for lokallaget, og ønsker dem lykke til med nye prosjekter og arbeidsoppgaver andre steder. 

